CELEX: 22000D0615(10)
Language: hr
Date: 2000-03-31 00:00:00
Title: Odluka Zajedničkog odbora EGP-a br. 34/2000 od 31. ožujka 2000. o izmjeni Priloga XX. (Okoliš) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               82
            
         22000D0615(10)
   
               L 141/60
            
            
               SLUŽBENI LIST EUROPSKE UNIJE
            
            
               31.03.2000.
            
         
      ODLUKA ZAJEDNIČKOG ODBORA EGP-a
   br. 34/2000
   od 31. ožujka 2000.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 72/97 od 4. listopada 1997. (1)
               
            
         
               (2)
            
            
               Odluku Komisije 94/774/EZ od 24. studenoga 1994. o napomeni o standardnim pošiljkama iz Uredbe Vijeća (EEZ) br. 259/93 o nadzoru i kontroli pošiljaka otpada unutar, u i iz Europske zajednice (2) treba unijeti u Sporazum.
            
         
               (3)
            
            
               U skladu s Odlukom Zajedničkog odbora EGP-a br. 50/97 od 27. lipnja 1997., Lihtenštajnu je dodijeljeno pravo primjene, za opasni otpad koji se baca ili reciklira u Švicarskoj, švicarskih propisa vezanih uz opasni otpad koji su primjenjivi u Lihtenštajnu prema Ugovoru od 29. ožujka 1923. vezano uz uključivanje Kneževine Lihtenštajna u Švicarsku carinsku uniju; Lihtenštajn iz tog razloga može koristiti švicarski naputak o pošiljkama za opasni otpad koji se baca ili reciklira u Švicarskoj,
            
         ODLUČIO JE:
   Članak 1.
   Iza točke 32.c (Uredba Vijeća (EEZ) br. 259/93) poglavlja XX. Sporazumu umeće se sljedeća točka:
   
               „32.ca
            
            
               
                  394 D 0774: Odluka Komisije 94/774/EZ od 24. studenoga 1994. o napomeni o standardnim pošiljkama iz Uredbe Vijeća (EEZ) br. 259/93 o nadzoru i kontroli pošiljaka otpada unutar, u i iz Europske zajednice (SL L 310, 3.12.1994., str. 70.).
               Odredbe ove Odluke se za potrebe Sporazuma tumače sa sljedećim prilagodbama:
               ‚Za opasan otpad koji se baca ili reciklira u Švicarskoj, Lihtenštajn može primjenjivati švicarski naputak o pošiljkama umjesto standardnog naputka o pošiljkama koji je priložen Odluci.’ ”
            
         Članak 2.
   Tekstovi Odluke Komisije 94/774/EZ na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 1. travnja 2000., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. ožujka 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 30, 5.2.1998., str. 45.
   
      (2)  SL L 310, 3.12.1994., str. 70.
   
      (3)  Ustavni zahtjevi nisu navedeni.